Ivar Kolve

Ivar Kolve (født 31. mars 1967 på Voss) er en norsk jazzmusiker. Hovedinstrumentene hans er vibrafon, marimba og perkusjon.

Han har utgitt flere plater med egen besetning og med andre artister.

 Kunstnerisk virke 
Han er en yngre bror av jazzmusikeren Kåre Kolve, og har siden 1988 bodd  i Bergen. Han er utdannet ved Bergen Musikkonservatorium. Ivar jobber også som musikklærer på Langhaugen videregående skole i Bergen og på Kongshaug Musikkgymnas i Os.

 Ivar Kolve Trio 
I 1996 etablerte han Ivar Kolve Trio med Sébastien Dubé på bass og Stein Inge Brækhus på trommer. Trioen har gitt ut flere plater.

 Andre samarbeid 
Gav i 2018 ut bestillingsverket Polyostinat LIVE, som ble komponert og framført på Vossajazz 2014, sammen med Jørn Øien, Torstein Lofthus, Ole Marius Sandberg og Kåre Kolve. 

Kolve har jobbet med folkemusikkgruppa Spindel, som ledes av Liv Merete Kroken og Sigrid Moldestad, og medvirket på plateutgivelsene Spindel (2001) og Aminje (2005; på Heilo/Grappa).

Han har komponert musikk blant annet for Vossa Jazz, Nordlysfestivalen, Svenska Kammarorkestern og Den Nationale Scene, og laget musikk til flere kunstutstillinger, blant annet utstillinger av billedkunstner Ulf Nilsen og tekstilkunstner Anne Lise Tollefsen. Han har også samarbeidet med en rekke andre utøvere, som Ylvis, Kvinner på randen, Carte Blanche ensemble for samtidsdans, Bergen filharmoniske orkester, BIT 20 ensemble, Bergen Big Band og Rikskonsertene. Videre har han opptrådt sammen med artister som Karin Krog, John Surman, Andy Sheppard, Tore Brunborg og Jan Gunnar Hoff.

 Plateutgivelser 

 Som soloartist 
 Ope (NorCD, 1998) 
 Innover (Curling Legs, 2005) 
 View From My Room (Curling Legs, 2008)
Polyostinat LIVE (SkaretMusic, 2018)

Med Spindel
 Spindel (2001), album

Aminje (2005), album

 Du och jag Alfred (2005), single

 Med Design by Sound 
 Design by Sound (1999)

 Med Bergen Big Band 
 Seagull (2005), med Karin Krog & John Surman
 Another Sky (2014), med John Surman
 Kuria Suite (2016), med Knut Kristiansen

Deltar på
 Brochmann & Atle Halstensen: Brochmann – Halstensen (1989)
 Nora Sætersdal: Stillheten (1990)
 Clive Scott ft. Zoltan Vince: In a Jazzy Mood (1994)
 Solveig Berstad Sande: Med fals og fusk er verdi full (1994)
 Anne Lorentzen: Lykkens narr (1997)
 Palle Mikkelborg: Song....Tread Lightly (2000)
 Småkvedarane: Småkvedarane frå Voss syng (2000)
 Trond-Viggo Torgersen: Barnetimen for de store (2002)
 Terje Rypdal: Lux Aeterna (2002)
 Music Export Norway: World Traditional (2004)
 Anne-Regina Kayser: Rino og den magiske fløyten (2004)
 Karin Park: Change Your Mind (2006)
 Trond-Viggo Torgersen: De du kan + Noe nytt & Noe rart (2007)
 Fyhnd: Fyhnd (2008)
 Music Export Norway: Norway World and Traditional 2nd Edition (2008)
 Otto Henning Kjelstrup: Forståelsen (2008)
 Kjersti Wiik: Kvilestein – Religiøse folketonar og slåttar (2009)
 Lothe: Blå song (2012)
 Karin Krog & John Surman: Songs About This and That (2013)
 Den Nationale Scenes ensemble, Julian Berntzen & Gunnar Staalesen: Hellemyrsfolket – en musikal av Gunnar Staalesen og Julian Berntzen (2015)
 Athana: Invisible Colors (2016)
 Karin Krog: The Many Faces of Karin Krog: Recordings 1967–2017 (2017)
 Kåre Kolve: Interactions – Live at VossaJazz (2017)

 Priser og utmerkelser 
 Vossajazzprisen 2000
 Bergen kommunes kulturpris 2007
 Statens arbeidsstipend for kunstnere 2009-2012

 Referanser 

 Eksterne lenker 


Kategori:Norske jazzvibrafonister
Kategori:Norske perkusjonister
Kategori:Personer fra Voss kommune
Kategori:Fødsler i 1967